पूरे कंटेनर को उठा ले गए चोर, 3 दिन बाद भी नहीं मिला सुराग
Canada Toronto Aiport Gold Robbery Update टोरेंटो इंटरनेशनल एयरपोर्ट पर सोमवार देर शाम एक स्पेशल कंटेनर पहुंचा। इसमें 14.8 मिलियन डॉलर यानी 121 करोड़ रुपए का सोना और दूसरा कीमती सामान था।
कनाडा के सबसे बड़े टोरंटो इंटरनेशनल एयरपोर्ट पर 17 अप्रैल की देर शाम एक स्पेशल कंटेनर पहुंचा। इसमें 14.8 मिलियन डॉलर यानी 121 करोड़ रुपए का सोना और दूसरे कीमती सामान थे। इसे सुरक्षित तरीके से कंटेनर फैसिलिटी में शिफ्ट कर दिया गया। 20 अप्रैल को पता चला कि यह पूरा कार्गो ही चोरी हो गया है। तब से कनाडा की पुलिस इसे खोजने में जुटी है।
इंस्पेक्टर ने कहा- ये अनोखा केस
जांच कर इंस्पेक्टर डूइविस्टन ने इस मामले को अनोखा बताया है। हालांकि उन्होंने कहा कि वे जांच पूरी होने तक यह नहीं बता सकते कि कार्गो किस कंपनी का था और कौन सी एयरलाइन से लाया गया था और इसका वेट कितना था।
इस मामले में अभी किसी की गिरफ्तारी नहीं हो पाई है। पुलिस को इसके पीछे किसी बड़े गैंग का हाथ होने का शक है। यह गैंग कनाडा में है या नहीं, यह भी पता नहीं चल पाया है, न कोई बड़ा सुराग हाथ लगा है।
टोरंटो एयरपोर्ट के मैप में देखें, सोना कहां से चोरी हुआ
प्लेन से 14 करोड़ का सोना चोरी हुआ
बात 1952 की है। टोरंटो से एक प्लेन कनाडा के मॉन्ट्रियल इलाके में पहुंचा था। लैंडिंग के बाद पता चला कि फ्लाइट से आए सोने के 10 डिब्बों में से 4 चोरी हो गए हैं। तब चोरी हुए सोने की कीमत 14 करोड़ रुपए थी।
इस मामले में कनाडा और अमेरिका के लोगों ने काफी दिलचस्पी ली थी। अमेरिका की दिलचस्पी की वजह यह थी कि सोना चोरी होने के बाद वहां के ब्लैक मार्केट में पहुंच गया था। पुलिस प्लेन में हुई इस चोरी की जांच कभी पूरी नहीं कर पाई। चोरी कैसे हुई, यह अब तक रहस्य है। इसे लेकर कई तरह की थ्योरी सामने आई थीं। इनमें से एक ये थी कि एयरपोर्ट पर वजन करने के दौरान ही 4 डिब्बे गायब हो गए थे।
इस ग्राफिक से समझिए कैसे चोरी हुए थे सोने के 4 डिब्बे
​​1974 में भी हुई थी 27 करोड़ के सोने की चोरी
कनाडा में 1974 में सोने की सरेआम चोरी का मामला सामने आया था। इस दौरान ओटावा के एयरपोर्ट से 27 करोड़ रुपए के सोने की चोरी हो गई थी। जो एक कमरे में रखा हुआ था।
न्यूयॉर्क टाइम्स की रिपोर्ट के मुताबिक रात 11 बजकर 30 मिनट पर चोरों ने कमरे के गार्ड को बंदूक दिखाकर डराया और उसे एक पाइप से बांध दिया। बाद में पता चला था कि यह काम स्टॉपवॉच नाम की एक गैंग का था। जो बड़ी चालाकी से तय समय पर चोरियों को अंजाम देती थी।
इस पूरे मामले में 3 लोगों को पकड़ा गया। इनमें से एक 'घोस्ट' यानी भूत के नाम से मशहूर था। इसकी वजह ये थी कि वह चोरी करके बड़ी आसानी से लोगों की भीड़ में खुद को शामिल कर बच निकलता था।
यह खबर भी पढ़ें...
चिली एयरपोर्ट से 266 करोड़ चुराने की कोशिश नाकाम: 12 डकैतों ने कार्गो कंपनी के शिपमेंट पर हमला किया, गार्ड समेत 2 की मौत
चिली के एक एयरपोर्ट से 266 करोड़ रुपए चुराने की हथियारबंद डकैतों की कोशिश नाकाम हो गई। अलजजीरा कि रिपोर्ट के मुताबिक बुधवार को चिली के आर्तुरू मेरिनो बेनिटेज इंटरनेशनल एयरपोर्ट पर कई घंटो तक डकैतों और सिक्योरिटी ऑफिशियल्स के बीच मुठभेड़ चली। पूरी खबर यहां पढ़ें...